*Proiect*

**Privind aprobarea proiectului de lege pentru modificarea**

**Legii nr. 108/2016 cu privire la gazele naturale**

**-------------------------------------------------- ----------**

Guvernul HOTĂRĂȘTE:

Proiectul de lege pentru modificarea Legii nr. 108/2016 cu privire la gazele naturale se aprobă și se prezintă Parlamentului spre examinare.

**Prim-ministrul DORIN RECEAN**

Contrasemnează:

Ministrul Energiei Dorin JUNGHIETU

**PARLAMENTUL REPUBLICII MOLDOVA**

**LEGE**

**pentru modificarea Legii nr.108/2016 cu privire la gazele naturale**

Parlamentul adoptă prezenta lege organică.

**Art. I. –** Legea nr. 108/2016 cu privire la gazele naturale (Monitorul Oficial al Republicii Moldova, 2016, nr. 193 – 203, art. 415), cu modificările ulterioare, se modifică după cum urmează:

1. La articolul 2:
* după noțiunea ,,*echipament de măsurare*” se completează cu noțiunea ”*entitate pentru reconciliere*” cu următorul cuprins:

,,*entitate pentru reconciliere* - entitate desemnată de Agenția Națională pentru Reglementare în Energetică care este responsabilă de efectuarea și primirea plăților compensatorii de egalizare către/de la operatorii sistemelor de distribuție, determinate în conformitate cu metodologia de calculare, aprobare și aplicare a tarifelor reglementate pentru serviciul de distribuție a gazelor naturale și aprobate de Agenția Națională pentru Reglementare în Energetică, pentru a se asigura că operatorii sistemelor de distribuție respectivi își recuperează integral veniturile reglementate și, concomitent, nu obțin venituri în exces celor reglementate atunci când aplică tariful uniform de distribuție a gazelor naturale;”;

* după noțiunea ”*gestionarea congestiei*” se completează cu noțiunea ”*hartă digitală a infrastructurii de gaze naturale operate*” cu următorul cuprins:

”*harta digitală a infrastructurii de gaze naturale operate -* hartă digitală a tuturor elementelor infrastructurii de gaze naturale subterane și supraterane operate de către titularul de licență pentru transportul gazelor naturale, de către titularul de licență pentru distribuția gazelor naturale sau de către titularul autorizației pentru sistemul de distribuție închis, creată și gestionată de către fiecare dintre aceștia în sistemul național de coordonate MOLDREF99 și stocată în formatul sistemului informațional geografic și/sau în baza de date spațială*”;*

* după noțiunea ”*participant la piața gazelor naturale*” se completează cu noțiunea ”*participant la procesul de proiectare,* construcție șigestionare *a patrimoniului public și privat*” cu următorul cuprins:

”*participant la procesul de proiectare, construcție și gestionare a patrimoniului public și privat* - proiectant certificat, inginer topograf/geodez certificat, inginer cadastral certificat, arhitect certificat, autoritățile administrației publice centrale și locale”;

* definiția noțiunii de ”întreprinderi mici” se exclude;
* după noțiunea ,,*tarif reglementat pentru serviciul de transport al gazelor naturale*” se completează cu noțiunea ” *tarif uniform de distribuție a gazelor naturale*”:

,,*tarif uniform de distribuție a gazelor naturale* - tarif unic pentru prestarea serviciului de distribuție a gazelor naturale, determinat și aprobat de Agenția Națională pentru Reglementare în Energetică, care se stabilește și se aplică în comun pentru toți operatorii sistemelor de distribuție în raport cu rețelele de distribuție a gazelor naturale pe care le operează. Tariful uniform de distribuție a gazelor naturale poate fi stabilit în mod diferențiat în funcție de nivelul de presiune din rețelele de distribuție a gazelor naturale;”.

1. La articolul 4

1) alin. (1)

* La lit. h) textul ”stabilită la art. 1082” se substituie cu textul ”stabilită la art. 1081”;
* Se completează cu lit. h1) și h2) cu următorul cuprins:

,,h1) desemnează, la propunerea organului central de specialitate al administrației publice în domeniul energeticii, furnizorul care urmează să aprovizioneze cu gaze naturale regiunea în care operează operatorii de sistem nelicențiați;

h2 ) autorizează, în condițiile stabilite la art. 851 alin. (11), o întreprindere din regiunea în care operează̆ operatorii de sistem nelicențiați, să încheie contractele corespunzătoare cu operatorul sistemului de transport, cu operatorii platformelor de tranzacționare, cu alte întreprinderi de gaze naturale pentru a asigura aprovizionarea cu gaze naturale a regiunii respective”;

 2) alin. (21) textul ”prevăzute la art. 1081 - 1083” se substituie cu textul ”1082-1083”.

1. La articolul 7,
* Alin. (1), la lit. f1) cuvintele ”din posesia agenţilor economici care nu au relații cu bugetul public național” se substituie cu cuvintele ”situate în regiunea în care operează operatorii de sistem nelicențiați”;
* Alin. (2), la lit. d) cuvintele ”pentru serviciul de distribuție a gazelor naturale, inclusiv tarifele diferențiate în funcție de nivelul presiunii în rețelele de gaze naturale” se substituie cu cuvintele ”tariful pentru serviciul de distribuție a gazelor naturale sau tariful uniform de distribuție a gazelor naturale, care pot fi diferențiate în funcție de nivelul de presiune din rețelele de distribuție a gazelor naturale”;
* Se completează cu alineatele (42) cu următorul cuprins:

,,(42) În legătură cu aplicarea mecanismului aferent tarifului uniform de distribuție a gazelor naturale prevăzut la art. 993, Agenția desemnează entitatea pentru reconciliere, determină și aprobă tariful uniform de distribuție a gazelor naturale, plățile compensatorii de egalizare, precum și examinează și aprobă veniturile reglementate ale operatorilor sistemelor de distribuție, cu respectarea principiilor stabilite în prezenta lege. Agenția desemnează în calitate de entitate pentru reconciliere operatorul sistemului de distribuție care a întrunit următoarele cerințe: 1) operează activ în sectorul gazelor naturale, 2) are unul din cele mai mari venituri obținute din desfășurarea activității de distribuție a gazelor naturale în sectorul gazelor naturale din Republica Moldova în ultimul an calendaristic anterior celui care precedă desemnării, 3) a implementat principiile aferente separării operatorului sistemului de distribuție stabilite la art. 44 – art. 45. Entitatea pentru reconciliere se desemnează periodic pentru un termen de 5 ani.”.

 **4.** La Articolul 15

- alineatul (11) cuvintele ”în legătură cu realizarea de către Agenție a atribuției stabilite la art. 16, precum și a altor atribuții stabilite de prezenta lege,” se substituie cu cuvintele ”în contextul suspendării sau al retragerii licenței de către Agenție,”;

- se completează cu alineatul (51), după cum urmează:

„(51) operatorii de sistem sunt obligați să dețină harta digitală a infrastructurii de gaze naturale operate, să o actualizeze în permanență, în corespundere cu extinderea infrastructurii respective sau cu alte modificări survenite. Operatorii de sistem vor asigura accesul la harta digitală a infrastructurii operate, prin servicii de rețea, conform standardelor infrastructurii naționale de date spațiale, pentru autoritatea de reglementare în domeniul energetic și participanții la procesul de proiectare, construcție și gestionare a patrimoniului public și privat. Cerințele minime obligatorii față de harta digitală a infrastructurii de gaze naturale operate, structura informațiilor și accesul la harta digitală sunt reglementate printr-un regulament aprobat de Guvern.”.

**5.** Articolul 16 se completează cu alineatul (61) cu următorul cuprins:

,,(61) Furnizorul desemnat de Agenție în conformitate cu alin. (6) preia consumatorii finali în baza hotărârii Agenției, fără prezentarea unei cereri speciale de către consumatorii finali respectivi. Pentru a asigura furnizarea în condiții optime a gazelor naturale consumatorilor finali preluați de la furnizorul a cărui licență a fost suspendată, numărul cărora depășește semnificativ numărul consumatorilor finali ai furnizorului desemnat de Agenție în conformitate cu alin. (6), ultimul poate solicita furnizorului a cărui licență a fost suspendată să îi ofere asistență în legătură cu facturarea și deservirea consumatorilor finali preluați, pe perioada de cel mult 12 luni și în baza unui acord încheiat în acest sens. Furnizorul a cărui licență a fost suspendată este obligat să dea curs cererii respective.”.

1. Articolul 17 se completează cu alineatul (51) cu următorul cuprins:

”(51) Furnizorul desemnat de Agenție în conformitate cu alin. (5) preia consumatorii finali în baza hotărârii Agenției, fără prezentarea unei cereri speciale de către consumatorii finali respectivi. Pentru a asigura furnizarea în condiții optime a gazelor naturale consumatorilor finali preluați de la furnizorul a cărui licență a fost retrasă, numărul cărora depășește semnificativ numărul consumatorilor finali ai furnizorului desemnat de Agenție în conformitate cu alin. (5), ultimul poate solicita furnizorului a cărui licență a fost retrasă să îi ofere asistență în legătură cu facturarea și deservirea consumatorilor finali preluați, pe perioada de cel mult 12 luni și în baza unui acord încheiat în acest sens. Furnizorul a cărui licență a fost retrasă este obligat să dea curs cererii respective.”.

1. La articolul 26 alin. (4) cuvintele ”din posesia agenţilor economici care nu au relații cu bugetul public național” se substituie cu cuvintele ”situate în regiunea în care operează operatorii de sistem nelicențiați”.
2. Articolul 46 alineatul (1) se completează cu literele e1) și e2) cu următorul cuprins:

,,e1) să achite plăți compensatorii de egalizare entității pentru reconciliere atunci când contul de regularizare înregistrează un sold negativ, în contextul aplicării mecanismului aferent tarifului uniform de distribuție a gazelor naturale în conformitate cu art. 993;

e2) să primească plăți compensatorii de egalizare de la entitatea pentru reconciliere, atunci când contul de regularizare înregistrează un sold pozitiv, în contextul aplicării mecanismului aferent tarifului uniform de distribuție a gazelor naturale în conformitate cu art. 993.”.

1. Articolul 49:

1) la alin. (1), în propoziția a doua, după cuvintele „le suportă operatorul sistemului de distribuție” se introduce textul „cu excepția cazului prevăzut la alin. (41)”;

2) se completează cu un alineat nou, cu următorul cuprins:

„(41) În cazul proiectelor de dezvoltare a rețelelor de distribuție a gazelor naturale într-o localitate sau într-o anumită zonă, a căror eficiență economică nu poate fi demonstrată, acestea pot fi incluse în planul de dezvoltare și planul anual de investiții al operatorului sistemului de distribuție cu condiția că autoritatea publică locală, fie solicitantul, își asumă nemijlocit printr-un acord scris încheiat cu operatorul de sistem, să achite contribuția financiară în partea neacoperită pentru demonstrarea eficienței economice, în conformitate cu Regulamentul privind dezvoltarea rețelelor de distribuție a gazelor naturale. Contribuția solicitantului la construcția rețelei de distribuție a gazelor naturale nu acordă acestuia dreptul de proprietate asupra rețelei respective. În acest caz, determinarea cheltuielilor de amortizare în scopuri tarifare se va realiza prin prisma art. 99 alin. (31).”.

1. La articolul 80,

 Alin. (3) va avea următorul cuprins:

 ”(3) Fiecare consumator final are dreptul la alegerea liberă şi la schimbarea furnizorului, cu condiția că și-a onorat obligațiile de plată a gazelor naturale consumate față de furnizorul actual sau și-a reeșalonat aceste obligații de comun acord cu furnizorul actual, de asemenea are dreptul de a dispune de toate datele relevante cu privire la consumul de gaze naturale. La schimbarea furnizorului, consumatorul final nu poate fi obligat la plata vreunei taxe.”;

* la alin. (4) cuvintele ”consumatorii casnici și întreprinderile mici” se substituie cu cuvintele ”consumatorii casnici, consumatorii noncasnici mici, precum și întreprinderile și instituțiile care prestează servicii sociale esențiale”.
1. La articolul 85 alin. (9) penultima frază cuvintele ,,și să le prezinte spre informare Agenției” se substituie cu cuvintele ,,și, cu excepția situației în care achiziționarea gazelor naturale se efectuează centralizat, sunt obligați să le prezinte spre informare Agenției”.
2. După articolul 85 se completează cu articolul 851, cu următorul cuprins:

”**Articolul 851.** Aprovizionarea cu gaze naturale a regiunii în care operează operatorii de sistem nelicențiați

1. Aprovizionarea cu gaze naturale a regiunii în care operează operatorii de sistem nelicențiați se realizează de furnizorul desemnat de Guvern în conformitate cu art. 4 alin. (1) lit. h1).
2. Furnizorul desemnat de Guvern urmează să întreprindă acțiunile necesare pentru asigurarea livrării gazelor naturale prin intermediul rețelelor de gaze naturale exploatate de operatorul sistemului de transport licențiat în Republica Moldova.
3. Furnizorul desemnat de Guvern este obligat să își asume responsabilitatea financiară pentru dezechilibrele create de consumatorii finali prevăzuți la alin. (1) din prezentul Articol, să încheie contractul de echilibrare cu operatorul sistemului de transport, să depună garanții financiare și să achite pentru dezechilibrele create în legătură cu aprovizionarea cu gaze naturale a regiunii în care operează operatorii de sistem nelicențiați.
4. Furnizorul desemnat de Guvern este obligat să creeze și să mențină stocuri de gaze naturale pentru a asigura acoperirea a cel puțin 15% din consumul mediu anual de gaze naturale al consumatorilor casnici, precum și al întreprinderilor și instituțiilor care prestează servicii sociale esențiale din regiunea în care operează operatorii de sistem nelicențiați, determinat pentru ultimii 5 ani calendaristici. Stocurile de gaze naturale se creează gradual în conformitate cu planul stabilit în hotărârea de Guvern prin care se desemnează furnizorul respectiv.
5. Cantitatea anuală de gaze naturale ce urmează a fi stocată de furnizorul desemnat de Guvern se stabilește anual de Guvern până pe 30 aprilie a anului curent, în baza informației prezentate de furnizorul desemnat cel târziu până la data de 1 aprilie.
6. În legătură cu realizarea obligației prevăzute la alin. (4) din prezentul articol, furnizorul desemnat de Guvern, aplică prevederile stabilite la art. 1083 alin. (1) – (4), (6).
7. Anual, până la 15 noiembrie, furnizorul desemnat de Guvern urmează să prezinte organului central de specialitate al administrației publice în domeniul energeticii și Agenției informații cu privire la cantitatea de gaze naturale stocate, statele în care sunt create și menținute stocurile de gaze naturale, dacă acestea sunt create și menținute direct sau prin intermediul altor furnizori sau traderi de gaze naturale, precum și referitor la ruta pe care urmează să fie livrate gazele naturale la hotarele Republicii Moldova, cu prezentarea acordurilor încheiate în vederea rezervării capacității în rețelele relevante de transport al gazelor naturale.
8. Furnizorul desemnat de Guvern este obligat să prezinte Agenției alte informații și documente solicitate de aceasta în legătură cu îndeplinirea de către aceasta a monitorizării modului în care furnizorul desemnat de Guvern își îndeplinește obligațiile prevăzute la alin. (4) – (6) din prezentul articol.
9. La constatarea de către Agenție a faptului că furnizorul desemnat de Guvern nu a îndeplinit, a îndeplinit cu întârziere sau a îndeplinit defectuos obligația de stocare, inclusiv a faptului că nu au fost rezervate capacitățile necesare în rețelele de transport al gazelor naturale pentru a asigura livrarea la hotarele Republicii Moldova a gazelor naturale stocate, precum și în cazul în care furnizorii de gaze naturale obligați nu prezintă la solicitare sau refuză să prezinte informațiile și documentele prevăzute la alin. (7) și (8), aceasta aplică sancțiuni financiare prevăzute la art. 113, alin. (1) lit. f) și la alin. (11) și alin. (12) și stabilește un termen pentru executarea obligației de stocare de către furnizorul respectiv.
10. Achitarea sancțiunii financiare aplicate de Agenție în conformitate cu alin. (9) nu exonerează furnizorul desemnat de Guvern de necesitatea realizării obligației de stocare în termenele stabilite de Agenție.
11. În cazuri excepționale, la propunerea organului central de specialitate al administrației publice în domeniul energeticii, Guvernul poate autoriza o întreprindere din regiunea în care operează operatorii de sistem nelicențiați să încheie contractele corespunzătoare cu operatorul sistemului de transport, cu operatorii platformelor de tranzacționare, cu alte întreprinderi de gaze naturale pentru a asigura aprovizionarea cu gaze naturale a regiunii respective. Hotărârea de Guvern aprobată în acest sens urmează să stabilească perioada pentru care se autorizează măsurile respective, obligațiile de serviciu public stabilite în raport cu întreprinderile de gaze naturale, obligațiile întreprinderii autorizate, precum și condițiile în care urmează să fie încheiate contractele corespunzătoare.”.
12. La articolul 89,
* alin. (1) cuvintele ”consumatorii casnici și întreprinderile mici” se substituie cu cuvintele ”consumatorii casnici, consumatorii noncasnici mici, precum și întreprinderile și instituțiile care prestează servicii sociale esențiale”;
* la alin. (21) ultima frază se expune după cum urmează:

” Agenția atribuie funcția respectivă furnizorului de gaze naturale care întrunește următoarele cerințe:

a) este titular de licență valabilă pentru furnizarea gazelor naturale și operează activ pe piaţa de gaze naturale din Republica Moldova;

b) are una din cele mai mari cifre de afaceri cumulate de furnizare de gaze naturale din cadrul pieţei de gaze naturale din Republica Moldova în ultimul an calendaristic anterior celui al unei proceduri de desemnare;

c) este separat de orice alte activități care nu au legătură cu tradingul și furnizarea gazelor naturale;

d) este înregistrat în calitate de participant la piaţa angro a gazelor naturale din Republica Moldova;

e) are încheiate cu operatorul sistemului de transport şi, respectiv cu operatorul sistemului de distribuție contract pentru prestarea serviciului de transport, contract pentru echilibrare și, respectiv, contract pentru prestarea serviciului de distribuție;

f) nu are datorii la contribuţiile aferente stocurilor de securitate;

g) alte cerințe stabilite prin hotărârea Agenției.”

1. La articolul 90 alin. (21) ultima fraza se expune în următoarea redacție: ”După examinarea circumstanțelor existente, Agenția este în drept să decidă impunerea obligației de serviciu public privind furnizarea de ultimă opțiune furnizorilor care furnizează gaze naturale anumitor categorii de consumatori finali în contextul obligației de serviciu public stabilite la art.89 sau unui alt furnizor de gaze naturale care întrunește următoarele cerințe:

a) este titular de licență valabilă pentru furnizarea gazelor naturale și operează activ pe piaţa de gaze naturale din Republica Moldova;

b) are una din cele mai mari cifre de afaceri cumulate de furnizare de gaze naturale din cadrul pieţei de gaze naturale din Republica Moldova în ultimul an calendaristic anterior celui al unei proceduri de desemnare;

c) este separat de orice alte activități care nu au legătură cu tradingul și furnizarea gazelor naturale;

d) este înregistrat în calitate de participant la piaţa angro a gazelor naturale din Republica Moldova;

e) are încheiate cu operatorul sistemului de transport şi, respectiv cu operatorul sistemului de distribuție contract pentru prestarea serviciului de transport, contract pentru echilibrare și, respectiv, contract pentru prestarea serviciului de distribuție;

f) nu are datorii la contribuțiile aferente stocurilor de securitate;

g) alte cerințe stabilite prin hotărârea Agenției.”.

1. La articolul 971,

- la alin. (1) lit. b) cuvintele „are loc în cadrul exercitării muncii” se substituie cu cuvintele ”în temeiul legii sau în cadrul exercitării muncii”;

- la alin. (4) lit. c) cuvintele ,,prevăzute în cap. XV, în cazul în care se constată apariția situației excepționale în sectorul gazelor naturale, iar mecanismele de piață pe întreg teritoriul țării au fost suspendate” se substituie cu cuvintele ,,prevăzute în cap. XV, sau deciziile Comisiei pentru Situații Excepționale în cazul în care se constată apariția situației excepționale, iar aplicarea mecanismelor de piață au fost suspendate”.

1. Articolul 972,
* alin. (1) se completează cu textul ”în conformitate cu criteriile stabilite de Agenție prin hotărârea adoptată conform alin. (5) din prezentul Articol”;
* la alin. (6) cuvintele ”privind publicarea informațiilor, privind termenul și modul de publicare a acestora” se substituie cu cuvintele ”privind publicarea informațiilor, inclusiv în codul rețelelor de gaze naturale stabilit la art. 67, în special privind termenele și modul de publicare a acestora”;
* se completează cu alin. (8) în următoarea redacție:

 ”(8) Prevederile stabilite la alin. (1) – (7) din prezentul Articol se aplică inclusiv în raport cu operatorul sistemului de transport, operatorul sistemului de distribuție. În cazul în care operatorului sistemului de transport i s-a acordat o derogare de la obligația de a publica anumite date, informații în conformitate cu prevederile prezentei Legi, operatorul sistemului de transport este exonerat de obligația prevăzută la alineatul (1) din prezentul Articol în ceea ce privește publicarea datelor, a informațiilor respective.”.

1. La articolul 973,

- alin. (1) se expune în următoarea redacție:

 ”(1) Orice persoană care intermediază cu titlu profesional tranzacții cu produse energetice angro este obligată să își desfășoare activitatea și să stabilească și să mențină mecanisme și proceduri eficiente pentru a identifica situațiile de încălcare a cerințelor stabilite la art. 971 și la art. 974. În cazul în care o persoană care intermediază tranzacții cu titlu profesional are motive întemeiate să suspecteze că o tranzacție ar putea încălca prevederile art. 971 sau ale art. 974, persoana respectivă este obligată să notifice fără întârziere Agenția despre acest fapt.”;

* La alin. (2) după cuvintele ”activitatea de intermediere a tranzacțiilor” se completează cu cuvintele ”cu titlu profesional”;
1. Articolul 974,
* La alin. (2) sbpt. 1) lit. b) cuvântul ”consideră” se substituie cu cuvântul ”demonstrează”;
* La alin. (2) sbpt. 1) lit. c) cuvântul ”informații” se substituie cu cuvântul ”semnale”;
* La alin. (2) sbpt. 2) lit. c) cuvântul ”mesaje” se substituie cu cuvântul ”semnale”, iar cuvântul ”informații” se substituie cu cuvintele ”știri”;
* Se completează cu alin. (3) cu următorul cuprins:

”(3) În cazul în care se difuzează informații în scop jurnalistic sau ca expresie artistică, o astfel de difuzare a informațiilor se evaluează ținând cont de actele normative care reglementează libertatea presei și libertatea de exprimare în alte mijloace media, cu excepția cazului în care:

a) aceste persoane obțin, direct sau indirect, avantaje sau beneficii ca urmare a diseminării informațiilor în cauză; sau

b) divulgarea sau difuzarea informațiilor respective se face cu intenția de a induce piața în eroare cu privire la cererea, oferta sau prețul produselor energetice angro.”.

1. Articolul 975 va avea următorul cuprins:

”**Articolul 975.** Monitorizarea pieței gazelor naturale

 (1) Agenția asigură crearea condițiilor necesare pentru o concurență efectivă pe piața gazelor naturale și pentru dezvoltarea acesteia, inclusiv prin promovarea, în actele sale normative de reglementare, a principiilor echității, transparenței și nediscriminării.

(2) Agenția monitorizează piața gazelor naturale, în special activitatea de tranzacționare cu produse energetice angro pentru a detecta și preveni tranzacționarea bazată pe informații privilegiate și manipularea pieței, precum și cazurile de abuz de poziție dominantă pe piață. În acest scop, Agenția este în drept să colecteze informații despre posibile încălcări de pe piața gazelor naturale în conformitate cu prezentul articol, precum și să efectueze investigații și controale în conformitate cu prezenta lege și Legea nr. 174/2017 cu privire la energetică. Agenția inițiază investigații sau efectuează controale din oficiu, la sesizarea organului central de specialitate al administrației publice în domeniul energeticii, a unei alte autorități publice, inclusiv a Consiliului Concurenței, la sesizarea Comitetului de Reglementare al Comunității Energetice sau la cererea depusă de un participant la piață. Participanții la piață sunt obligați să se abțină de la obstrucționarea prin orice mijloace a Agenției în legătură cu efectuarea controalelor și a investigațiilor pe piața gazelor naturale.

(3) Agenția este în drept, printr-o notificare scrisă, să solicite oricărui participant la piață sau persoană menționată la alin. (4) lit. b) – e) să furnizeze în numele lor informațiile solicitate și documentele corespunzătoare în legătură cu îndeplinirea funcției de monitorizare a integrității și transparenței pieței gazelor naturale. Aceste persoane trebuie să coopereze cu Agenția și să transmită informațiile necesare acesteia pentru realizarea funcției de monitorizare a pieței gazelor naturale.

(4) În sensul alin. (3) informațiile vor fi furnizate de:

a) participantul la piață;

b) o parte terță care acționează în numele participantului la piață;

c) un sistem de raportare a tranzacțiilor;

d) o piață organizată, un sistem de corelare a tranzacțiilor sau o altă persoană care intermediază tranzacții cu titlu profesional;

e) un registru de tranzacții înregistrat sau recunoscut în temeiul actelor normative care reglementează piețele financiare privind tranzacțiile cu instrumente derivate de gaze naturale, contrapărțile centrale și registrele de tranzacții.

(5) Informațiile prevăzute la alin. (3) vor include, dar fără a se limita la, o evidență a tranzacțiilor de pe piețele angro de gaze naturale, inclusiv a ordinelor de tranzacționare.

(6) Agenția aprobă hotărârea prin care se stabilește setul de cerințe cu privire la examinarea denunțurilor și o publică pe site-ul web oficial.

(7) Lunar, Agenția elaborează și publică pe site-ul web oficial raportul de monitorizare a pieței gazelor naturale, care cuprinde prețurile medii înregistrate, cantitățile tranzacționate, numărul de participanți la piață și indicatorii de concentrare a pieței, inclusiv informațiile rezultate din activitatea entității de echilibrare și a operatorilor platformelor de tranzacționare.

(8) Agenția întocmește un raport privind piața gazelor naturale, care va face parte din raportul anual de activitate al Agenției, și care va conține informații detaliate privind organizarea și funcționarea pieței gazelor naturale, nivelul de lichiditate al piețelor angro, informații privind tendințele evoluțiilor înregistrate pe piața gazelor naturale, precum și alte informații legate de funcțiile Agenției privind monitorizarea pieței gazelor naturale.

(9) Agenția transmite Secretariatului Comunității Energetice raportul menționat la alin. (8) în partea ce ține de realizarea funcțiilor de monitorizare a pieței gazelor naturale.

(10) Hotărârile Agenției referitoare la investigațiile și/sau controalele realizate și rapoartele anuale privind monitorizarea pieței gazelor naturale se publică pe site-ul web oficial al Agenției.”.

1. La articolul 976,

- alin. (1) se expune în următoarea redacție:

”(1) Agenția poate iniția investigații privind funcționarea pieței gazelor naturale, din oficiu sau la recepționarea unei cereri sau a unei sesizări prevăzute la Art. 975, alin. (2).”;

* La alin. (3) lit. a) va avea următorul cuprins:

”a) de a efectua, în comun cu Consiliul Concurenței, investigații pe piața gazelor naturale;”;

* Se completează cu alin. (5) și (6) cu următorul cuprins:

”(5) În cazul în care, în cadrul investigației se constată circumstanțe care indică o încălcare a Legii concurenței nr. 183/2012, Agenția sesizează Consiliul Concurenței despre acest fapt.

(6) Prevederile prezentei legi cu privire la efectuarea investigațiilor de către Agenție se aplică fără a aduce atingere competenței generale a Consiliului Concurenței de a efectua investigații în temeiul Legii concurenței nr. 183/2012. Efectuarea investigațiilor privind cazurile cartelurilor ține de competență exclusivă a Consiliului Concurenței.”.

1. Articolul 977,
* La alin. (1) cuvintele ”integrității și transparenței” se exclud, iar cuvintele ”și din țările părți ale Comunității Energetice din statele membre ale Uniunii Europene” se substituie cu cuvintele ”, din țările părți ale Comunității Energetice și/sau din statele membre ale Uniunii Europene”;
* La alin. (4) cuvântul ”influențează” se înlocuiește cu cuvântul ”afectează”, iar cuvintele ” și care contravin principiilor privind excluderea abuzului pe piață și a manipulării pieței, stabilite în prezenta lege,” se exclud;
1. La art. 978,
* La alin. (3) cuvintele ”baza de date comerciale de care dispune” se înlocuiesc cu cuvintele ”baza sa de date comerciale”;
* La alin. (6) lit. a) cuvintele ”care au lucrat pentru Agenție” se substituie cu cuvintele ” care au lucrat în cadrul și pentru Agenție”;
* Alin. (9) va avea următorul cuprins:

”(9) Agenția elaborează și aprobă hotărârea cu privire la cerințele ce țin de protecția datelor la colectarea și prelucrarea informațiilor în contextul exercitării funcției de monitorizare a pieței gazelor naturale, cu respectarea actelor normative care reglementează protecția datelor.”;

* Se completează cu alin. (10) cu următorul cuprins:

”(10) Prevederile prezentului articol nu împiedică Agenția să transmită sau să facă schimb de informații confidențiale cu autoritățile relevante din alte Părți Contractante ale Comunității Energetice precum și din Statele Membre ale Uniunii Europene, cu condiția ca acestea să nu fi fost primite de la o autoritate a altui stat Parte Contractantă a Comunității Energetice, a unui Stat Membru al Uniunii Europene, de la Comitetul de Reglementare al Comunității Energetice sau de la Secretariatul Comunității Energetice.”.

1. La articolul 98 alineatul (2), litera b) va avea următorul cuprins:

 ,,b) tarifele reglementate pentru serviciul de distribuție a gazelor naturale sau tariful uniform de distribuție a gazelor naturale, care pot fi diferențiate în funcție de nivelul de presiune din rețelele de distribuție a gazelor naturale;”;

1. Articolul 99 se completează cu alineatul (51) cu următorul cuprins:

,,(51) Tariful uniform de distribuție a gazelor naturale prevăzut la art. 993 se stabilește în conformitate cu metodologia de calculare, aprobare și aplicare a tarifelor reglementate pentru serviciul de distribuție a gazelor naturale, care reflectă principiile stabilite la art. 993 și include cel puțin următoarele:

a) modul de calculare și de aplicare a tarifului uniform de distribuție a gazelor naturale;

b) modul de determinare a veniturilor reglementate ale fiecărui operator al sistemului de distribuție;

c) frecvența efectuării plăților de egalizare în avans, care urmează să fie achitate de către operatorii sistemelor de distribuție sau către aceștia și mecanismul de determinare a acestora. Frecvența plăților de egalizare în avans stabilită de Agenție trebuie să garanteze că operatorii sistemelor de distribuție cu soldul contului de regularizare pozitiv își pot recupera costurile în timp util;

d) mecanismul de determinare a plăților de reconciliere pentru decontarea conturilor de regularizare ale operatorilor sistemelor de distribuție și calendarul plăților respective;

e) mecanismul de recuperare a oricărui deficit tarifar înregistrat în conturile de regularizare ale operatorilor sistemelor de distribuție, datorat achitării întârziate sau neachitării plăților compensatorii de egalizare de către acei operatori ai sistemelor de distribuție ale căror conturi de regularizare înregistrează solduri negative.”.

1. Legea se completează cu Articolul 993 cu următorul cuprins:

,,**Articolul 993.** Tariful uniform de distribuție a gazelor naturale

1. Tariful uniform de distribuție a gazelor naturale se stabilește în raport cu toți operatorii sistemelor de distribuție, cu respectarea principiilor stabilite în prezentul Articol.
2. Agenția determină și aprobă tariful uniform de distribuție a gazelor naturale care se aplică în comun de către toți operatorii sistemelor de distribuție, precum și plățile compensatorii de egalizare care urmează să fie achitate de operatorii sistemelor de distribuție entității pentru reconciliere sau viceversa, în conformitate cu metodologia de calculare, aprobare și aplicare a tarifelor reglementate pentru serviciul de distribuție a gazelor naturale. Plățile compensatorii de egalizare includ plățile de egalizare în avans, efectuate pe parcursul perioadei tarifare și plățile de reconciliere. Agenția publică pe pagina sa electronică oficială hotărârile de aprobare a tarifului uniform de distribuție a gazelor naturale și a plăților compensatorii de egalizare.
3. La determinarea tarifului uniform de distribuție a gazelor naturale și a plăților de egalizare în avans, Agenția trebuie să ia în considerare veniturile reglementate agregate determinate pentru toți operatorii sistemelor de distribuție și volumele agregate de gaze naturale transportate prin toate rețelele de distribuție a gazelor naturale. În acest scop, Agenția examinează și aprobă veniturile reglementate prezentate spre examinare de fiecare operator al sistemului de distribuție în conformitate cu art. 100.
4. Pentru a asigura faptul că fiecare operator al sistemului de distribuție își recuperează integral veniturile reglementate, sau nu obține venituri în exces celor reglementate atunci când percepe tariful uniform de distribuție a gazelor naturale, se aplică un mecanism de compensare între operatorii sistemelor de distribuție (în continuare – mecanism de compensare). În cadrul mecanismului de compensare, operatorii sistemelor de distribuție care colectează venituri mai mari decât veniturile lor reglementate (soldul contului de regularizare este negativ) achită plăți compensatorii de egalizare, iar operatorii sistemelor de distribuție care colectează venituri mai mici decât venitul reglementat necesar (soldul contului de regularizare este pozitiv) primesc plăți compensatorii de egalizare.
5. Agenția menține, pentru fiecare operator al sistemului de distribuție, un cont de regularizare, în care ține evidența diferenței dintre venitul reglementat al operatorului sistemului de distribuție, aprobat conform alin. (3) al prezentului articol, și veniturile efectiv încasate de operatorul sistemului de distribuție respectiv din aplicarea tarifului uniform de distribuție a gazelor naturale.
6. Entitatea pentru reconciliere primește plăți de egalizare în avans de la operatorii sistemelor de distribuție cu soldul contului de regularizare negativ și achită plăți de egalizare în avans operatorilor sistemelor de distribuție cu soldul contului de regularizare pozitiv pe parcursul fiecărei perioade tarifare.
7. După încheierea perioadei tarifare, entitatea pentru reconciliere primește și achită plăți de reconciliere de la/către operatorii sistemelor de distribuție, în cuantumurile stabilite prin hotărârea aprobată de Agenție. La stabilirea cuantumului plăților de reconciliere, Agenția ia în considerare plățile de egalizare în avans care au fost achitate către sau de către operatorul sistemului de distribuție respectiv pe parcursul perioadei tarifare.
8. Entitatea pentru reconciliere trebuie să mențină un cont bancar separat care este utilizat exclusiv pentru gestionarea plăților compensatorii de egalizare atunci când aplică mecanismul de compensare. Agenția este în drept să solicite informații și să auditeze acest cont în orice moment.
9. Entitatea pentru reconciliere nu trebuie să obțină profit sau să înregistreze pierderi din aplicarea mecanismului de compensare. Costurile suportate de entitatea pentru reconciliere în legătură cu gestionarea mecanismului de compensare, inclusiv costurile administrative și financiare, se iau în considerație de către Agenție la stabilirea tarifului uniform de distribuție a gazelor naturale.
10. Entitatea pentru reconciliere informează, fără întârziere, Agenția în cazul în care un operator al sistemului de distribuție cu soldul contului de regularizare negativ a întârziat achitarea plății compensatorii de egalizare către entitatea pentru reconciliere, în conformitate cu graficul stabilit în conformitate cu prezenta lege sau în cazul în care plata compensatorie de egalizare a fost achitată parțial. Pentru neachitarea, achitarea cu întârziere sau achitarea incompletă a plății compensatorii de egalizare de către un operator al sistemului de distribuție către entitatea pentru reconciliere, Agenția aplică sancțiunea financiară prevăzută la art. 113 alin. (2) lit. h).
11. Operatorul sistemului de distribuție informează, fără întârziere, Agenția în cazul în care entitatea pentru reconciliere a întârziat achitarea plății compensatorii de egalizare către operatorul sistemului de distribuție respectiv sau în cazul în care plata compensatorie de egalizare a fost achitată parțial. Pentru neachitarea, achitarea cu întârziere sau achitarea incompletă a plății compensatorii de egalizare de către entitatea pentru reconciliere către un operator al sistemului de distribuție, Agenția aplică sancțiunea financiară stabilită la art. 113 alin. (2) lit. i).
12. Cheltuielile aferente plăților efectuate în contextul aplicării mecanismului de compensare se deduc în conformitate cu art. 24 din Codul fiscal nr. 1163/1997.
13. Agenția monitorizează executarea de către entitatea pentru reconciliere și de către operatorii sistemelor de distribuție a obligațiilor legate de implementarea tarifului uniform de distribuție a gazelor naturale. Entitatea pentru reconciliere și operatorii sistemelor de distribuție transmit Agenției, în termenele stabilite de aceasta, toate informațiile necesare pentru îndeplinirea atribuțiilor sale în conformitate cu prezentul articol. Entitatea pentru reconciliere elaborează și prezintă Agenției, până la sfârșitul lunii martie, un raport anual care descrie activitățile sale și tranzacțiile financiare efectuate în anul precedent.
14. În funcție de premisele existente pe piața gazelor naturale, în contextul stabilirii politicii tarifare, Agenția este în drept să dispună prin hotărâre eliminarea mecanismului tarifului uniform de distribuție a gazelor naturale și stabilirea tarifelor de distribuție a gazelor naturale separat pentru fiecare operator al sistemului de distribuție.”.
15. Articolul 100 se completează cu alineatul (43) cu următorul cuprins:

,,(43) În legătură cu implementarea tarifului uniform de distribuție a gazelor naturale, Agenția determină și aprobă tariful uniform de distribuție a gazelor naturale care se aplică de către toți operatorii sistemelor de distribuție pentru rețelele de distribuție a gazelor naturale pe care le exploatează, precum și plățile compensatorii de egalizare prevăzute la art. 993. Operatorii sistemelor de distribuție transmit Agenției toate informațiile necesare pentru stabilirea tarifului uniform de distribuție a gazelor naturale și a plăților compensatorii de egalizare, inclusiv date referitoare la cantitățile de gaze naturale distribuite și la veniturile reglementate determinate, conform condițiilor și termenelor stabilite în metodologia de calculare, aprobare și aplicare a tarifelor reglementate pentru serviciul de distribuție a gazelor naturale. Veniturile reglementate ale fiecărui operator al sistemului de distribuție se determină de către operatorul sistemului de distribuție respectiv și se supun Agenției spre aprobare în conformitate cu alin. (1) - (4) din prezentul articol.

1. La articolul 1081, alin. (8) cuvintele ” în cazul constatării situației de alertă sau de urgență” se substituie cu cuvintele ”în cazul constatării situației de urgență”.
2. Articolele 1082 și 1083 vor avea următorul cuprins:

” **Articolul 1082**. Obligaţia de stocare a gazelor naturale

(1) În vederea atenuării majorărilor bruște ale prețurilor pentru gazele naturale și a asigurării funcționării sigure și fiabile a pieței gazelor naturale, în spiritul solidarității cu Țările Părți ale Comunității Energetice și cu Statele Membre ale Uniunii Europene, furnizorii de gaze naturale de pe piața cu amănuntul urmează să creeze stocuri de gaze naturale în cantitățile și cu respectarea condițiilor stabilite în prezentul articol și în art. 1083 (în continuare - *obligația de stocare*). Obligaţia de stocare prevăzută în prezentul articol reprezintă o obligaţie impusă în interesul economic general.

(2) Anual, până pe 30 aprilie, Agenția stabilește și aprobă, în baza informației prezentate de furnizorii de gaze naturale, cantitatea totală de gaze naturale care urmează să fie stocată, lista furnizorilor de gaze naturale care urmează să instituie stocuri de gaze naturale (în continuare – *furnizorii de gaze naturale obligați*), precum și cantitățile de gaze naturale care fac obiectul obligației de stocare. La stabilirea cantității totale și a cantității de gaze naturale ce urmează să fie stocată de fiecare furnizor de gaze naturale obligat, Agenția ține cont de cota de piață a fiecărui furnizor de gaze naturale obligat, de cantitatea totală de gaze naturale ce necesită a fi constituită în calitate de stocuri în instalațiile de stocare în conformitate cu art. 4 alin. (21), precum și de principiul stabilit la alin. (3) din prezentul articol.

(3) În cazul în care capacitatea de transport a interconexiunilor existente sau alte limitări de ordin tehnic nu permit utilizarea integrală, în perioada 1 noiembrie – 31 martie, a stocurilor de gaze naturale ce urmează a fi create în cadrul obligației de stocare, se asigură doar stocarea acelor cantități de gaze naturale care pot fi utilizate din punct de vedere tehnic.

(4) În cazul în care Guvernul decide crearea de stocuri de combustibil alternativ de către anumiţi participanţi la piaţa gazelor naturale sau de către anumite autorităţi publice, care pot fi utilizate pentru a înlocui consumul de gaze naturale, obligaţia de stocare a furnizorilor de gaze naturale poate fi redusă proporţional cu obligaţia echivalentă de a stoca alți combustibili alternativi decât gazele naturale, prin adoptarea de către Agenție a hotărârii corespunzătoare la propunerea organului central de specialitate al administrației publice în domeniul energeticii. Reducerea obligației de stocare se aplică în măsura în care obligația respectivă nu poate fi executată din motive ce țin de existența unor limitări de ordin tehnic sau din motive ce țin de existența unor riscuri majore în ceea ce privește asigurarea continuității livrării gazelor naturale prin interconexiuni în cantitățile necesare sau la parametrii de calitate stabiliți.

(5) În situația prevăzută la alin. (4), organul central de specialitate al administrației publice în domeniul energeticii notifică Secretariatul Comunității Energetice despre existența circumstanțelor prevăzute de prezentul articol și despre intenția de a reduce cantitatea de gaze naturale, care face obiectul obligației de stocare, prin înlocuirea acesteia cu obligația echivalentă de a stoca alți combustibili decât gazele naturale.

**Articolul 1083**. Realizarea obligației de stocare

(1) Furnizorii de gaze naturale obligați asigură crearea stocurilor de gaze naturale care fac obiectul obligației de stocare până la 1 noiembrie, iar stocurile respective urmează să fie menținute în instalațiile de stocare din Țările Părți ale Comunității Energetice şi/sau din Statele Membre ale Uniunii.

(2) În vederea executării obligației prevăzute de prezentul articol, furnizorii de gaze naturale obligați întreprind acțiunile necesare pentru a rezerva capacitatea în instalațiile de stocare şi capacitatea de transport la punctele de interconectare transfrontaliere, precum şi încheie acorduri relevante cu operatorii sistemelor de transport, operatorii instalaţiilor de stocare şi/sau cu alţi participanţi la piaţa gazelor naturale din ţările părţi ale Comunităţii Energetice şi/sau din statele membre ale Uniunii Europene în care există astfel de instalaţii de stocare.

(3) Furnizorii de gaze naturale obligați sunt în drept să delege executarea obligației de stocare către alți traderi și/sau furnizori de gaze naturale licențiați în Republica Moldova. Delegarea obligației de stocare nu exonerează furnizorul obligat de răspundere pentru neexecutarea, executarea defectuoasă sau executarea cu întârziere a obligației de stocare, precum și a obligațiilor aferente stabilite în prezentul articol.

(4) La realizarea obligației de stocare, inclusiv la alegerea instalațiilor de stocare care urmează a fi utilizate pentru crearea stocurilor de gaze naturale, furnizorii de gaze naturale obligați țin cont de limitările de ordin tehnic care pot afecta livrarea gazelor naturale stocate, inclusiv de capacitatea de stocare disponibilă a instalațiilor de stocare, capacitatea tehnică a interconexiunilor cu țara pe al cărei teritoriu sunt amplasate instalațiile de stocare respective, precum și de capacitățile de extracție, raportate la consumul zilnic mediu pentru perioada 1 noiembrie - 31 martie din ultimii 5 ani calendaristici.

(5) Costurile aferente creării și menținerii stocurilor de gaze naturale care fac obiectul obligației de stocare, precum și costurile ce țin de asigurarea livrării gazelor naturale la hotarele Republicii Moldova se recuperează de către furnizorii de gaze naturale obligați prin prețurile de furnizare a gazelor naturale. Costurile menționate în prezentul alineat suportate de către titularii de licențe care furnizează gaze naturale la prețuri reglementate se iau în considerare de către Agenție la stabilirea prețurilor reglementate, cu condiția prezentării documentelor confirmative în acest sens.

(6) Gazele naturale stocate în contextul executării obligației de stocare se utilizează de către furnizorii de gaze naturale obligați în perioada 1 noiembrie – 31 martie, iar furnizorii de gaze naturale obligați urmează să țină cont de necesitatea asigurării continuității livrării gazelor naturale consumatorilor protejați pe perioada rece a anului.

(7) În cazul constatării situației de alertă sau de urgență în conformitate cu Regulamentul privind situațiile excepționale în sectorul gazelor naturale ori în cazul declarării de către Parlament a stării de urgență în conformitate cu art.12 din Legea nr. 212/2004 privind regimul stării de urgență, de asediu și de război, furnizorii de gaze naturale obligați urmează să pună, conform deciziei Comisiei pentru Situații Excepționale a Republicii Moldova, în circulație pe piaţa gazelor naturale pe parcursul anului sau pe perioade de timp prestabilite, parțial sau total, cantitatea disponibilă de gaze naturale care face obiectul obligației de stocare.

(8) Anual, până la 15 noiembrie, furnizorii obligați urmează să prezinte organului central de specialitate al administrației publice în domeniul energeticii și Agenției informații cu privire la cantitatea de gaze naturale stocate, statele în care sunt create și menținute stocurile de gaze naturale, dacă acestea sunt create și menținute direct sau prin intermediul altor furnizori sau traderi de gaze naturale, precum și referitor la ruta pe care urmează să fie livrate gazele naturale la hotarele Republicii Moldova, cu prezentarea acordurilor încheiate în vederea rezervării capacității în rețelele relevante de transport al gazelor naturale.

(9) Agenția monitorizează modul în care furnizorii de gaze naturale obligați își realizează obligația de stocare și este în drept să solicite și să primească de la furnizorii obligați informațiile și documentele care atestă modalitatea de realizare a acesteia.

(10) Agenția cooperează cu organul central de specialitate al administrației publice în domeniul energeticii, precum și cu autoritățile de reglementare din Țările Părți ale Comunității Energetice, precum și din Statele Membre ale Uniunii Europene în vederea verificării veridicității informațiilor prezentate de furnizorii de gaze naturale obligați.

(11) La constatarea de către Agenție a faptului că un furnizor de gaze naturale obligat nu a îndeplinit, a îndeplinit cu întârziere sau a îndeplinit defectuos obligația de stocare, inclusiv a faptului că nu au fost rezervate capacitățile necesare în rețelele de transport al gazelor naturale pentru a asigura livrarea la hotarele Republicii Moldova a gazelor naturale stocate, precum și în cazul în care furnizorii de gaze naturale obligați nu prezintă la solicitare sau refuză să prezinte informațiile și documentele prevăzute la alin. (8) - (9), Agenția aplică sancțiunile financiare prevăzute la art. 113, alin. (1) lit. f) și la alin. (11) – (12) și stabilește un termen pentru executarea obligației de stocare de către furnizorul respectiv.

(12) Achitarea sancțiunii financiare aplicate de Agenție în conformitate cu alin. (11) nu exonerează furnizorul respectiv de necesitatea realizării obligației de stocare în termenele stabilite de Agenție.”.

1. La Articolul 113 alineatul (1),

- litera f) va avea următorul cuprins:

” f) neprezentarea la solicitare de către care un furnizor de gaze naturale obligat, de către furnizorul desemnat de Guvern în conformitate cu art. 4 alin. (1) lit. h1) a informațiilor și/sau a documentelor prevăzute la art. 1083 alin. (8) - (9), respectiv, la art. 851 alin. (7) – (8) sau refuzul de a prezenta informațiile și/sau documentele respective;

- se completează cu alin. (11) cu următorul cuprins:

”(11) Neîndeplinirea, îndeplinirea cu întârziere sau îndeplinirea defectuoasă de către un furnizor de gaze naturale obligat, de către un furnizor desemnat de Guvern în conformitate cu art. 4 alin. (1) lit. h1) a obligației de stocare, inclusiv a faptului că nu au fost rezervate capacitățile necesare în rețelele de transport al gazelor naturale pentru a asigura livrarea la hotarele Republicii Moldova a gazelor naturale stocate atrage aplicarea de către Agenție a sancțiunii financiare în mărime de la 5% la 10% din cifra de afaceri, dar nu mai mică decât valoarea stocurilor de gaze naturale care urmau să fie create de furnizorul respectivul.

(12) În cazul în care un furnizor de gaze naturale obligat, un furnizor desemnat de Guvern în conformitate cu art. 4 alin. (1) lit. h1) nu asigură executarea obligației de stocare în termenele stabilite de Agenție, aceasta aplică sancțiune financiară în mărime de cel puțin 10% din cifra de afaceri, dar nu mai mică decât valoarea stocurilor de gaze naturale care urmau să fie create de furnizorul respectivul.”;

- se completează cu literele g) și h) cu următorul cuprins:

,,g) neachitarea, achitarea cu întârziere sau achitarea incompletă de către operatorul sistemului de distribuție a plății/plăților compensatorii de egalizare prevăzute la art. 993 alin (2);

h) entitatea pentru reconciliere nu își îndeplinește atribuțiile stabilite la art. 993, inclusiv obligațiile privind achitarea în termen și conform cuantumului stabilit a plății/plăților compensatorii de egalizare către operatorii sistemelor de distribuție cu soldul contului de regularizare pozitiv.”.

1. La articolul 1131,
* alin. (2) se completează la început cu următoarea frază ”Sancțiunile aplicate de Agenție trebuie să fie efective, proporționale și cu efect de descurajare și să reflecte natura, durata și gravitatea încălcărilor, prejudiciile cauzate consumatorilor și eventualele beneficii obținute de pe urma tranzacțiilor bazate pe informații privilegiate și a manipulării pieței.”;
* alin. (3) se exclude.
1. La articolul 114,

- la alin. (4) se expune în următoarea redacție:

 ”(4) Începând cu 1 octombrie 2025, furnizorii care asigură furnizarea gazelor naturale unor anumite categorii de consumatori finali în contextul obligației de serviciu public stabilite la art. 89 nu sunt în drept să continue prestarea serviciului respectiv consumatorilor noncasnici mari.”;

* Se completează cu alin, (41) cu următorul cuprins:

”(41) începând cu 1 ianuarie 2027, furnizorii care asigură furnizarea gazelor naturale unor anumite categorii de consumatori finali în contextul obligației de serviciu public stabilite la art. 89 nu sunt în drept să continue prestarea serviciului respectiv consumatorilor noncasnici mijlocii.”;

 - Alin. (181) se exclude.

 **Art. II.** (1) Prezenta lege de modificare intră în vigoare la data publicării în Monitorul Oficial al Republicii Moldova, cu excepția prevederilor art. 15 alin. (51), care intră în vigoare la 1 ianuarie 2027.

(2) La data intrării în vigoare a prezentei legi de modificare se abrogă Legea nr. 592/1995 privind transportul prin conducte magistrale.

(3) În termen de 12 luni de la intrarea în vigoare a prezentei legi de modificare:

a) Guvernul va elabora și aproba cadrul normativ necesar pentru implementarea hărților digitale;

b) Agenția Națională pentru Reglementare în Energetică va aduce în conformitate cu prezenta lege actele normative de reglementare subordonate. Până la revizuirea Regulamentului privind dezvoltarea rețelelor de distribuție a gazelor naturale, aprobat prin Hotărârea ANRE nr. 138/2018, prevederile acestuia se vor aplica în partea ce nu contravin prezentei Legi.

(4) Prin derogare de la art. 1082 alin. (2), Agenția stabilește și aprobă în termen de 30 de zile de la intrarea în vigoare a prezentei legi de modificare, în baza informației prezentate de furnizorii de gaze naturale, cantitatea totală de gaze naturale care urmează să fie stocată pentru perioada rece a anului 2025-2026, lista furnizorilor de gaze naturale obligați și cantitățile de gaze naturale care fac obiectul obligației de stocare a fiecărui furnizor de gaze naturale obligat.

(5) Agenția Națională pentru Reglementare în Energetică:

 a) în termen de 30 de zile de la intrarea în vigoare a prezentei legi de modificare, stabilește pragurile de consum pentru identificarea și atribuirea categoriilor de consumatori în funcție de consumul de gaze naturale al acestora după cum urmează: consumatori noncasnici mari, consumatori noncasnici mijlocii și consumatori noncasnici mici, precum și aprobă lista consumatorilor noncasnici mari;

 b) elaborează și aprobă, în termen de 4 luni de la intrarea în vigoare a prezentei legi de modificare, modificările la metodologia de calculare, aprobare și aplicare a tarifelor reglementate pentru serviciul de distribuție a gazelor naturale pentru a asigura implementarea mecanismului de implementarea tarifului uniform de distribuție a gazelor naturale;

c) desemnează în termen de 4 luni de la intrarea în vigoare a prezentei legi de modificare entitatea pentru reconciliere prevăzută la art. 993 din Legea cu privire la gazele naturale nr. 108/2016;

d) elaborează și aprobă, în termen de cel mult 4 luni de la intrarea în vigoare a prezentei legi de modificare, procedura de alocare a capacității rețelelor de transport al gazelor naturale în punctele interne.

**Președintele Parlamentului IGOR GROSU**